Ich, Johans Gerster, ze disen ziten lùtpriestˀ ze Brugg, tuͦn kund und vˀgiche offenlich mēlichem mit disem brieff, ✳ als die erwirdign̄, geistlichn̄,
min gnedign̄ froͧwen, die eptissin und der convent ze Kùngsvelt, Sant Claren ordens, ✳ mir gelichen habn̄ luterlich durch got und durch singen
und lesen ✳ die lùtpriesterye ir kilchen ze Brugg, ✳ die gnad ich hab angesechn̄ ✳ und han inen mit wolbedachter, zitlicher und guͤtˀ vorbetrachtūge
bi minen priesterlichn̄ eren ✳ verheissen und vˀsprochn̄: ✳ verheisse und versprich wissentlich mit krafft dissz brieffz inen hinnāfûr nach der date dissz
brieffs alle jar von der selbn̄ lùtpriesterye frùchten, ✳ nûtzen und gûlten ✳ ze gebenne ✳ viertzig pfund stebler pfēnig₎, die ich inen also frûntlich ussrichtē ✳
sol uff jeklich fronvasten, in sunder fûrbas zechn̄ pfund stebler ✳ in ir gehalt und gewalt. ze ✳ merer sicherheit, ✳ dz die vorgn̄̄ minˀ gendign̄ froͧwen
jerlich und fronvastēlich dester sicherrer sigent ir geltes, hab ich inen zuͦ mir gebn̄ und verbunden die erbnˀ Wernhern̄ Moser, min gevatter, ✳ un̄
Hansen Kristinē, burgˀ ze Brugg, bed unvˀscheidenlich, ✳ die oͧch von miner ernstlichˀ bette wegn̄ hier umbe bûrgen wordn̄ sint mit gedinge, ob ich deheines
jares ✳ und ziles nit bezalte und die jetzgen̄̄ minˀ gnedign̄ froͧwen ✳ der vorgeschribnē schuld samlich oder vō zil ze zile nit werte als vorgeschriben stat,
wenne denne die selbn̄ bùrgn̄ oder die har nach malsͧ hier umb bùrgen werdent ✳ gemant werdn̄ von den jetzgen̄̄ minē frown̄ ze hus, ze hoff odˀ
undˀ oͧgen mit botten, brieffen ald von mund ✳ soͤllend si bi iren eidn̄ in den nechsten acht tagē nach der manūge recht gewonlich giselschafft
leisten ze Brugg in der stat an einē offnen wirte ✳ ze veilem guͦte unvˀdingete maͧl ✳ und usserhalb ir eigen hûser, als lang bis dz si
gar und gentzlich bezalt werdn̄ ir ansprach ✳ in dirre sache, ✳ es si hoͧptguͦt oder schaden. ✳ welcher aber undˀ den selbn̄ bûrgn̄ von redlichˀ
sach wegn̄ mit sin selbs lib nit leisten woͤlt odˀ moͤcht, der sol und mag by siner gelûpt einē andnˀ gisel schikē und legn̄ in die giselschafft,
der da in sinem namē und an siner stat leiste, zere und als tùr kome, als ob er selber leistete. gieng oͧch der bûrgn̄ deheiner von todtz wegn̄
ab, ✳ dz got lang wend, ✳ oder wurde sust unnùtz ze leistēne, ✳ so sol der ander nùtze und guͦt bùrg hier umb aber gebunden und phlichtig sin
ze leistende nach der manūge ✳ in aller wis und masse als vor ✳ untz, das ein andˀ nûtzer und guͦtˀ bûrg gegebn̄ ✳ und an des abgangnē
bûrgen stat ersetzt wirt anͧ all gevˀde, der sich oͧch hier umb vˀbind alles das ze haltēne, dz der vorder getanͧ hatt. ✳ sunder ist berett
und namlich bedinget wenne kuntlich wirt, dz ich von abgange der nûtzen der egeschribnē lûtpriesterye odˀ vō andˀ sach wegn̄
mit eren by der pfruͦnd nit mag bestan und die obeschribnē viertzig pfund jerlich und fronvastēlich nit ussrichten, ✳ denne so sontͧ
die selbn̄ mim gnedign̄ froͧwē ✳ durch si selber oder durch andˀ erber lût mir schoͤpfen und ordnē ein pfruͦnd, die inē und irē gotzhus und
oͧch mir und miner lûtpriesterye zimlich und erlich sy anͧ all geverde. ✳ wo aber dis nit bescheͤch durch si und ander erbˀ lût und ein vˀziechūge
har inne wurde, ✳ denne so sol diss sache ✳ umb ein zimlich pfruͦnd usszelegende und schoͤpfende einē lûtpriestˀ da selbs ✳ dannāhin ✳ zuͦgehoͤrrē
an semlich stett und ende, do das billich und vō recht ussgetragn̄ sol werdn̄ ✳ und wie mā es da handlet und wandlet, da by sol es bestan. ✳
ich sol oͧch der lûtpriesterye hus mit zuͦgehoͤrt in eren habn̄ und die obgenāt₎ bùrgn̄ lobn̄ och vor allem schaden in dirre sach ze behuͤtēne.
und des ze urkûnd hab ich min eigen insigel offenlich gehenkt an disen brieff. aber wir, obgnāt₎ bûrgen, vˀjechn̄ dirre burgschaft
und lobn̄ si bi unsnˀ eidn̄ haltenne und in der maͧss, als vor von ûns geschribn̄ stat, ze volfuͤrende. ✳ ze urkùnd hab ich, Wernher Moser, min
eign̄ insigel gehenkt an disen brieff. won aber ich, Hans Kristiner, eign̄ insigel nit hab, so han ich erbettē den erbn̄ Heinrich Knonowˀ,
burgˀ ze Brugg, dz er sin eigē insigel fùr mich gehenkt hat an disen brieff, dz oͧch ich, jetzgenātˀ Heinr₎ Knonowˀ, durch siner ernstlichˀ
bette willn̄ getanͧ hab, doch mir und minē erbn̄ unschedlich, gebn̄ uff sant Othmars tag, do man zal von Christz gebùrt viertzehen
hundert und drù und zwenzig jar ✳ ꝫcꝭ.